OpenLLM-France/wikimedia huggingface dataset:
# Oxistannomicrolita

L'oxistannomicrolita és un mineral de la classe dels òxids, que pertany al grup de la microlita. També és coneguda com a sukulaïta.

## Característiques

L'oxistannomicrolita és un òxid de fórmula química Sn₂Ta₂O₆O. Va ser aprovada com a espècie vàlida per l'Associació Mineralògica Internacional l'any 2010. Les antigues espècies estannomicrolites d'Ercit et al. (1987) estàn desacreditades per l'IMA i es classifiquen actualment com a oxistannomicrolita. Les estannomicrolites d'Uher et al. (2008) són en realitat calciomicrolites o un altre membre del grup de la microlita.
Segons la classificació de Nickel-Strunz, l'oxistannomicrolita pertany a «04.DH: Òxids amb proporció Metall:Oxigen = 1:2 i similars, amb cations grans (+- mida mitjana); plans que comparteixen costats d'octàedres» juntament amb els següents minerals: brannerita, ortobrannerita, thorutita, kassita, lucasita-(Ce), bariomicrolita, bariopiroclor, betafita, bismutomicrolita, calciobetafita, ceriopiroclor, cesstibtantita, jixianita, hidropiroclor, natrobistantita, plumbopiroclor, plumbomicrolita, plumbobetafita, estibiomicrolita, estronciopiroclor, estibiobetafita, uranpiroclor, itrobetafita, itropiroclor, fluornatromicrolita, bismutopiroclor, hidrokenoelsmoreïta, bismutostibiconita, oxiplumboromeïta, monimolita, cuproromeïta, stetefeldtita, estibiconita, rosiaïta, zirconolita, liandratita, petscheckita, ingersonita i pittongita.

## Formació i jaciments

Va ser descoberta a les pegmatites de Sukula, a la localita de Tammela, dins de Tavastia Pròpia, a Finlàndia. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Oxystannomicrolite» (en anglès). Mindat. [Consulta: 28 març 2018].
* ↑ «Stannomicrolite (of Hogarth 1977)» (en anglès). Mindat. [Consulta: 28 març 2018].
# Omake

Omake (御負け, premi, regal suplementari, extra, afegit, suplement) és una paraula japonesa utilitzada per referir-se als extres dels DVD, videojocs o a joguines incloses per la compra d'algun producte. A Occident, acostuma a referir-se als extres que venen inclosos en la compra d'anime o manga.

## A l'anime i manga

A l'anime es refereix a petites animacions al final dels capítols o abans i després dels talls publicitaris, on alguns personatges es comporten de manera còmica, fora del seu paper o donen explicacions sobre l'anime, és molt comú en aquests casos que es trenqui la quarta paret. També es coneixen com a Omake als extra dels DVD com entrevistes amb els actors de veu, escenes de com s'ha produït l'animació, o petites OVAs amb els personatges, en alguns casos en estil Chibi.
En el cas del manga, es refereix a petites imatges, 4-Koma, fitxes amb informació sobre els personatges o les seves armes, comentaris de l'autor o capítols especials al final del Tankōbon o inserides entre els capítols quan es publiquen en aquest mateix.

## Referències

* ↑ «Diccionario Japones-Español». [Consulta: 13 novembre 2007].
* ↑ «Definición en la enciclopedia de la página Animenewsnetwork» (en anglès). [Consulta: 13 novembre 2007].
* ↑ «Tendencias comunes en el manga» (en anglès). Arxivat de l'original el 2008-01-06. [Consulta: 13 novembre 2007].
# Oyster Bay (llogaret)

* Aquest és el llogaret no incorporat, pel poble que engloba el llogaret vegeu Oyster Bay (poble), per la desambiguació per altres llocs vegeu Oyster Bay.
Oyster Bay és una població dels Estats Units a l'estat de Nova York. Segons el cens del 2000 tenia 6.826 habitants.

## Demografia

Segons el cens del 2000, Oyster Bay tenia 6.826 habitants, 2.815 habitatges, i 1.731 famílies. La densitat de població era de 2.142,7 habitants per km².
Dels 2.815 habitatges en un 26% hi vivien nens de menys de 18 anys, en un 48,3% hi vivien parelles casades, en un 9,7% dones solteres, i en un 38,5% no eren unitats familiars. En el 33,1% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3,06.
Per edats la població es repartia de la següent manera: un 20,7% tenia menys de 18 anys, un 6,4% entre 18 i 24, un 32,3% entre 25 i 44, un 23,8% de 45 a 60 i un 16,8% 65 anys o més.
L'edat mediana era de 40 anys. Per cada 100 dones de 18 o més anys hi havia 89,3 homes.
La renda mediana per habitatge era de 57.993 $ i la renda mediana per família de 73.500 $. Els homes tenien una renda mediana de 51.968 $ mentre que les dones 41.926 $. La renda per capita de la població era de 34.730 $. Entorn del 3,3% de les famílies i el 7,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oyster Bay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Oyster Bay». American Fact Finder. Oficina del Cens dels Estats Units, 12-01-2010.
# Oyster Bay

«Oyster Bay» té aquests significats:
* Austràlia:
** Oyster Bay (Nova Gal·les del Sud), suburbi de Sydney (Austràlia)
** Great Oyster Bay, badia a la costa oriental de Tasmània, Austràlia
* Estats Units:
** Oyster Bay (llogaret), llogaret en la ribera nord de Long Island, al Poble d'Oyster Bay, Nova York
** Oyster Bay (poble), poble del Comtat de Nassau sobre Long Island, Nova York
** Oyster Bay Cove
** Oyster Bay Harbor, cala en la ribera nord de Long Island, Nova York
** South Oyster Bay, llacuna davant la costa sud de Long Island, Nova York
* South Oyster Bay antic nom de Massapequa (Nova York)
** Oyster Bay (Washington), petita badia a la badia Totten, al sud del final del Puget Sound a Washington
** Oyster Bay (Florida), badia al Comtat de Lee, Florida
# Operació Alba Roja

L'Operació Alba Roja (Operation Red Dawn en anglès), va ser una acció de les tropes de l'exèrcit estatunidenc que va suposar la captura de l'expresident d'Iraq Saddam Hussein el 13 de desembre del 2003, a Ad-Dawr, una petita població d'Iraq propera a Tikrit.

## Referències

* ↑ Neville, Leigh. Special Forces in the War on Terror, 2015. ISBN 978-1-4728-0790-8.
* ↑ «Operation RED DAWN nets Saddam Hussein», 06-12-2013. [Consulta: 18 setembre 2021].
# Luci Corneli Cinna (pretor)

Luci Corneli Cinna - Lucius Cornelius L. F. N. Cinna (llatí) - (segle II aC) va ser un magistrat romà. Era fill de Lucius Cornelius L. F. L. N. Cinna. Es va casar amb una filla de Pompeu Magne.
De jove es va unir a Lèpid per enderrocar la constitució de Sul·la (78 aC) i després de la derrota i mort de Lèpid a Sardenya es va unir a Perpenna i Quint Sertori a Hispània. El seu cunyat Juli Cèsar, casat amb la seva germana Cornèlia Cinil·la, el va fer tornar de l'exili però com que el seu pare havia estat proscrit per Sul·la, el jove Cinna no podia exercir magistratures curuls, fins que Cèsar, elegit dictador, va anul·lar la norma.
Va ser elegit pretor l'any 44 aC. Ja en aquest temps estava contra Cèsar i va aprovar el seu assassinat, però no es va unir als republicans. Els seus enemics el van intentar assassinar però es van confondre i van matar el poeta Gai Helvi Cinna, tribú de la plebs i partidari de Cèsar, el dia del funeral del dictador. No consta que com a propretor exercís el govern sobre cap província.

## Referències

* ↑ Smith, William (ed.). Dictionary of Greek and Roman biography and mythology. Londres: Walton and Maberly, 1861, p. Vol. I, p. 754-755.
# Hardstyle

El hardstyle és un gènere de la música electrònica englobat dins del hard dance que neix a principis del segle XXI als Països Baixos. El hardstyle es caracteritza per tenir una velocitat "altament ballable". Així ho va definir un dels seus inventors DJ The Prophet. El ritme va entre 140 i 160 bpm's amb un beat molt pronunciat, trencat i distorsionat encara que aquesta tendència varia segons els països. En l'actualitat es poden trobar també beats secs i profunds, acompanyats de melodies seques i minimalistes (principalment fetes amb sintetitzador).
El hardstyle ve influenciat pel hardcore i el gabber d'una banda i per la música (hard) trance de manera que podem considerar al hardstyle l'evolució "amable" del hardcore o, per contra, l'evolució més contundent del dance.
Aquest estil musical es caracteritza en els últims anys pels grans festivals, com Defqon One, Qlimax, Mysteryland, InQontrol, X-Qlusive, Hardbass. A Espanya, aquest estil comença fer-se un espai propi amb festivals com MISSA, Fabrik, Radical, Musicodromo, Kramcity en el auditorium (sala radical), Hell en la sala groove. També cal destacar el major festival light Hardstyle d'Espanya, La caña de España, organitzat a Madrid.
Els creadors d'aquest estil procedien de l'escena gabber i hardcore holandesa i els principals valedors van ser: The Beholder, The Prophet, Lady Dana i dj Zany. Amb el temps s'ha anat estenent a gairebé tots els països.
# Parla'm de la pluja

Parla'm de la pluja (originalment en francès: Parlez-moi de la pluie) és una pel·lícula de comèdia dramàtica francesa del 2008 dirigida per Agnès Jaoui a partir d'un guió original de Jean-Pierre Bacri. Pren el títol d'una cançó de Georges Brassens. Jaoui va dir en una entrevista que un dia anava a una sessió d'escriptura amb Jean-Pierre i tenia a les orelles la cançó «L'orage» de Brassens que comença amb els versos «parlez-moi de la pluie, et non pas du beau temps». S'ha subtitulat al català.

## Sinopsi

Una militant feminista que s'ha posat en política torna al seu poble per qüestions familiars i, un cop allà, es converteix en objecte d’un documental per part de dos realitzadors.

## Repartiment

* Jean-Pierre Bacri com a Michel Ronsard
* Jamel Debbouze com a Karim
* Agnès Jaoui com a Agathe Villanova
* Pascale Arbillot com a Florence
* Guillaume de Tonquédec com a Stéphane
* Frédéric Pierrot com a Antoine

## Referències

* 1 2 Parla'm de la pluja a la Base de dades de cinema en català
# Manuel Maria Girona i Fernàndez Maqueira

Manuel Maria Girona i Fernàndez Maqueira fou un propietari agrícola i polític català, fill de Manuel Girona i Vidal, i net de Manuel Girona i Agrafel.
Fou un dels promotors de la Federació Monàrquica Autonomista, amb la que fou elegit diputat per la província de Barcelona a les eleccions generals espanyoles de 1919, 1920 i 1923. També fou membre de la junta directiva de l'Institut Agrícola Català de Sant Isidre de 1923 a 1926. El 1958 va arribar a un acord amb l'ajuntament de Castelldefels per a cedir-li el castell. A Sant Martí de Tous hi ha una plaça dedicada a aquesta persona.

## Referències

* ↑ «Ajuntament de Castelldefels, 1939-1976». Arxivat de l'original el 2007-11-27. [Consulta: 16 novembre 2008].

## Enllaços externs

* Fitxa del Congrés dels Diputats (castellà)
* Fotografie antigues Arxivat 2015-05-29 a Wayback Machine.
# Nou-cents

El nou-cents (escrit 900 o CM segons el sistema de numeració utilitzat) és un nombre natural múltiple de cent que segueix al nombre 899 i precedeix al nombre 901. La seva representació binària és 1100100000, la representació octal 1440 i l'hexadecimal 320. La seva factorització en nombres primers és 2² × 3² × 5² = 800.
Ocurrències del nou-cents

## Nombres del 901 al 999

| Nombre | Nombre romà | Sistema hexadecimal | Més informació que destaca del nombre |
| 901 | DCMI | 385 | |
| 902 | DCMII | 386 | |
| 903 | DCMIII | 387 | |
| 904 | DCMIV | 388 | |
| 905 | DCMV | 389 | |
| 906 | DCMVI | 38A | |
| 907 | DCMVII | 38B | |
| 908 | DCMVIII | 38C | |
| 909 | DCMIX | 38D | |
| 910 | DCMX | 38E | |
| 911 | DCMXI | 38F | |
| 912 | DCMXII | 390 | |
| 913 | DCMXIII | 391 | |
| 914 | DCMXIV | 392 | |
| 915 | DCMXV | 393 | |
| 916 | DCMXVI | 394 | |
| 917 | DCMXVII | 395 | |
| 918 | DCMXVIII | 396 | |
| 919 | DCMXIX | 397 | |
| 920 | DCMXX | 398 | |
| 921 | DCMXXI | 399 | |
| 922 | DCMXXII | 39A | |
| 923 | DCMXXIII | 39B | |
| 924 | DCMXXIV | 39C | |
| 925 | DCMXXV | 39D | |
| 926 | DCMXXVI | 39E | |
| 927 | DCMXXVII | 39F | |
| 928 | DCMXXVIII | 3A0 | |
| 929 | DCMXXIX | 3A1 | |
| 930 | DCMXXX | 3A2 | |
| 931 | DCMXXXI | 3A3 | |
| 932 | DCMXXXII | 3A4 | |
| 933 | DCMXXXIII | 3A5 | |
| 934 | DCMXXXIV | 3A6 | |
| 935 | DCMXXXV | 3A7 | |
| 936 | DCMXXXVI | 3A8 | |
| 937 | DCMXXXVII | 3A9 | |
| 938 | DCMXXXVIII | 3AA | |
| 939 | DCMXXXIX | 3AB | |
| 940 | DCMXL | 3AC | |
| 941 | DCMXLI | 3AD | |
| 942 | DCMXLII | 3AE | |
| 943 | DCMXLIII | 3AF | |
| 944 | DCMXLIV | 3B0 | |
| 945 | DCMXLV | 3B1 | |
| 946 | DCMXLVI | 3B2 | |
| 947 | DCMXLVII | 3B3 | |
| 948 | DCMXLVIII | 3B4 | |
| 949 | DCMXLIX | 3B5 | |
| 950 | DCML | 3B6 | |
| 951 | DCMLI | 3B7 | |
| 952 | DCMLII | 3B8 | |
| 953 | DCMLIII | 3B9 | |
| 954 | DCMLIV | 3BA | |
| 955 | DCMLV | 3BB | |
| 956 | DCMLVI | 3BC | |
| 957 | DCMLVII | 3BD | |
| 958 | DCMLVIII | 3BE | |
| 959 | DCMLIX | 3BF | |
| 960 | DCCCCLX | 3C0 | En el sistema octal, 960 és 1700. |
| 961 | DCMLXI | 3C1 | |
| 962 | DCMLXII | 3C2 | |
| 963 | DCMLXIII | 3C3 | |
| 964 | DCMLXIV | 3C4 | |
| 965 | DCMLXV | 3C5 | |
| 966 | DCMLXVI | 3C6 | |
| 967 | DCMLXVII | 3C7 | |
| 968 | DCMLXVIII | 3C8 | |
| 969 | DCMLXIX | 3C9 | |
| 970 | DCMLXX | 3CA | |
| 971 | DCMLXXI | 3CB | |
| 972 | DCMLXXII | 3CC | |
| 973 | DCMLXXIII | 3CD | |
| 974 | DCMLXXIV | 3CE | |
| 975 | DCMLXXV | 3CF | |
| 976 | DCMLXXVI | 3D0 | |
| 977 | DCMLXXVII | 3D1 | |
| 978 | DCMLXXVIII | 3D2 | |
| 979 | DCMLXXIX | 3D3 | |
| 980 | DCMLXXX | 3D4 | |
| 981 | DCMLXXXI | 3D5 | |
| 982 | DCMLXXXII | 3D6 | |
| 983 | DCMLXXXIII | 3D7 | |
| 984 | DCMLXXXIV | 3D8 | |
| 985 | DCMLXXXV | 3D9 | |
| 986 | DCMLXXXVI | 3DA | |
| 987 | DCMLXXXVII | 3DB | |
| 988 | DCMLXXXVIII | 3DC | |
| 989 | DCMLXXXIX | 3DD | |
| 990 | DCMXC | 3DE | |
| 991 | DCMXXXI | 3DF | |
| 992 | DCMXXXII | 3E0 | |
| 993 | DCMXXXIII | 3E1 | |
| 994 | DCMXXXIV | 3E2 | |
| 995 | DCMXXXV | 3E3 | |
| 996 | DCMXXXVI | 3E4 | |
| 997 | DCMXXXVII | 3E5 | |
| 998 | DCMXCVIII | 3E6 | |
| 999 | DCMXCIX | 3E7 | |
# Nicòdem d'Heraclea

Nicòdem d'Heraclea, en llatí Nicodemus, en grec antic Νικόδημος, fou un poeta grec.
Va escriure almenys set epigrames conservats a l'Antologia grega, que per error foren atribuïts a un Nicomedes, metge d'Esmirna. Són del tipus anomenat ἀντιστρέφοντα o ἀνακυκλίκα, en què el sentit del dístic és el mateix tant si es llegeix començant pel principi com pel final. Cadascun tenia dues línies, de mesura elegíaca, i sembla que estaven dedicats a servir d'inscripcions a estàtues o pintures.

## Referències

* ↑ Nicodemus a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 1191-1192
# Nunbarshegunu

Nunbarshegunu fou la dea tutelar de la ciutat sumèria de Nippur. Era la mare de Ninlil (esposa d'Enlil).

## Referències

* Religió sumèria Arxivat 2009-12-20 a Wayback Machine.

## Enllaços externs

* Déus sumeris
# Nunca Máis

La plataforma Nunca Máis (Mai més en català) va ser creada a Galícia a principis de 2003 pocs dies després de s'enfonsés el petrolier Prestige enfront de les costes gallegues causant una impressionant marea negra. Aquesta organització va aglutinar des de llavors la resposta ciutadana al desastre ecològic i a la gestió portada a terme per les diferents administracions responsables.
Nunca Máis, amb múltiples accions i manifestacions de caràcter variat, va exigir la declaració de Galícia com zona catastròfica i la immediata dotació de recursos de tota classe per a reparar les greus conseqüències econòmiques, socials, mediambientals i per a la salut provocades pel sinistre. També va reclamar l'engegada de mecanismes de prevenció que impedissin que fets com aquest es tornessin a repetir en el futur.
Amb el temps l'organització ha esdevingut un moviment en defensa del medi ambient a Galícia i contra els desastres ecològics.

## Referències

* ↑ 20minutos. «Los 20 años del 'Nunca Máis', la plataforma de protesta por el Prestige que contó con el apoyo masivo de los famosos» (en castellà), 14-11-2022. [Consulta: 9 gener 2024].

## Enllaços externs

* Plataforma Nunca Máis (gallec)
# Ollainville (Essonne)

Ollainville és un municipi francès, situat al departament d'Essonne i a la regió de l'Illa de França.
Forma part del cantó d'Arpajon i del districte de Palaiseau. I des del 2016 de la Comunitat d'aglomeració Cœur d'Essonne.
# OCB (paper de fumar)

OCB, sigles d'Odet-Cascadec-Bolloré, és una marca de paper de fumar fundada l'any 1918 a Ergué-Gabéric, a la Bretanya. Va ser propietat del grup Bolloré fins a l'any 2000, quan l'empresa Republic Technologies International, filial de Republic Tobacco, va aquirir la marca.

## Significat de les sigles

* Odet: és una localitat d'Ergué-Gabéric al departament de Finisterre, a la vora del riu homònim que passa per Kemper i que desemboca a l'oceà Atlàntic a Bénodet. L'any 1822, Nicolas Le Marié va crear un molí paperer amb l'ajuda de la família Bolloré.
* Cascadec: a Scaër, és el nom del lloc on es troba una de les fàbriques del grup Bolloré. Aquest forma part del grup Glatfelter.
* Bolloré: és el cognom del creador de la marca OCB, Jean-René Bolloré, l'any 1918. Vincent Bolloré, descendent directe, va reactivar-ne la producció a la Bretanya a la dècada del 1980.

## Història

La paperera subministra paper a Éditions Gallimard per a la seva prestigiosa col·lecció La Pléiade. L'any 1987, Vincent Bolloré va comprar l'empresa JOB de Perpinyà, i així va crear Bolloré Technologies. L'any 2000, va vendre el 81% de l'empresa al seu principal client estatunidenc, Don Levin, que reanomenà l'empresa Republic Technologies. La producció de paquets OCB encara es fa a la planta de Perpinyà i des d'aleshores ha crescut considerablement. El 2006, Bolloré va revendre la seva quota restant del 19% de l'empresa a Don Levin.
OCB disposa de diferents productes relacionats amb el tabac, com ara filtres o màquines d'enrotllar. Amb tot, el gruix dels ingressos prové de la venda de diferents tipus de paper de fumar principalment en estancs.
Un rumor de 1996 afirmava que OCB pertanyia a Jean-Marie Le Pen, o que OCB finançava el Front Nacional. El grup Bolloré, després d'ignorar inicialment el rumor, va optar per respondre l'any 1997 realitzant un anunci amb una model negra.

## Referències

* ↑ «Site de Republic Technologies, Historique». Arxivat de l'original el 2016-06-19. [Consulta: 7 desembre 2021].
* ↑ «Review of OCB Rolling Papers for Cannabis Enthusiasts» (en anglès)., Cannabis-Education.org, 2018.
* ↑ «La rumeur qui a déstabilisé OCB». [Consulta: 7 desembre 2021].
* ↑ «Non, OCB ne finance pas le FN et n'appartient plus à Bolloré». Rue89, août 2021.
# OCERA

OCERA o Open Components for Embedded Real-time Applications, en català Components Oberts per a Aplicacions de Temps Real Encastades, fou un projecte d'investigació, finançat per la Unió Europea amb més de 3 milions d'euros i desenvolupat entre 2002 i 2005, coordinat per la Universitat Politècnica de València en col·laboració amb la italiana Scuola Superiore Sant'Anna, entre d'altres, dins el Grup d'Informàtica Industrial.
Va tenir per objectiu dissenyar i implementar una biblioteca de components de programari lliure en l'àmbit dels sistemes operatius de temps real per a sistemes encastats. Estava dirigit tant a l'àmbit acadèmic com a l'industrial. La intenció del projecte va ser proveir Linux de noves funcionalitats de temps real que permetessin als desenvolupadors de sistemes encastats gaudir dels avantatges del Linux.

## Referències

* ↑ «Open Components for Embedded Real-time Applications» (en anglès). Comissió Europea, 2001. [Consulta: 2 juliol 2023].
* 1 2 Cucinotta, T.; Palopoli, L.; Marzario, L.; Lipari, G.; Abeni, L. «Adaptive reservations in a Linux environment». Proceedings. IEEE, 2004, pàg. 238–245. DOI: 10.1109/RTTAS.2004.1317269. ISSN: 1545-3421. «Cap. 4: Architecture of OCERA implementation»
* ↑ Ripoll, I.; Crespo, A.; Lipari, G.; Matellanes, A. «OCERA: An Architecture based on Components for the Development of Real-time Embedded Application». International Workshop on Advanced Real-Time Operating System Services, 2003, pàg. 17-30. Arxivat de l'original el 2010-06-21 [Consulta: 30 juny 2023].

## Vegeu també

* XtratuM
* PaRTiKle
* RTLinux

## Enllaços externs

* Web oficial arxivat d'OCERA (anglès)
# Néac

Néac és un municipi francès, situat al departament de la Gironda i a la regió de la Nova Aquitània. És un dels municipis situats al País Gavai o Gavacheria, que tot i trobar-se geogràficament a Occitània és de parla oïl (saintongesa)

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 489 | 548 | 508 | 509 | 463 | 403 | 407 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2008- | Georges Briffaut | |

## Referències

* ↑ «Toponímia occitana». Arxivat de l'original el 2012-03-15. [Consulta: 13 gener 2011].
# Niviventer rapit

Niviventer rapit és una espècie de mamífer rosegador de la família dels múrids. Viu a altituds d'entre 940 i 3.360 msnm a Indonèsia i Malàisia. Els seus hàbitats naturals són els boscos i matollars situats a gran altitud. Es desconeix si hi ha cap amenaça significativa per a la supervivència d'aquesta espècie. El seu nom específic, rapit, prové del verb llatí rapiō ('raptar').

## Referències

* ↑ Aplin, K. Niviventer rapit. UICN 2016. Llista Vermella d'espècies amenaçades de la UICN, edició 2016, consultada el 20 març 2018.
* ↑ Entrada «Niviventer» d'Animalia (en anglès).
# Object pool (patró de disseny)

Object Pool (Piscina d'objectes) és un patró de disseny per al desenvolupament de programari. El patró object pool és un patró de disseny de programari que usa un conjunt d'objectes inicialitzats preparats per al seu ús. Això és més efectiu normalment que crear i destruir els objectes sota demanda. Un client del pool li demanarà un objecte per realitzar les operacions amb l'objecte. Quan el client acaba retorna l'objecte al pool perquè ho retingui fins que el torni a necessitar. És a dir, els objectes no es creen (excepte la primera vegada) ni es destrueixen, simplement es van reciclant.
Aquest patró de disseny sol millorar significativament el rendiment en situacions on el cost d'iniciar una instància de classe és alt i quan el nombre d'instàncies simultànies no és molt alt.
És comú usar els Object Pools per a la creació de recursos gràfics, connexions a bases de dades, sockets i en general qualsevol objecte la creació del qual sigui costosa. En certes ocasions l'ús d'aquest patró resulta ser més costós.

## Descripció

Quan és necessari treballar amb un gran nombre d'objectes que són particularment costosos d'instanciar i cada objecte només es necessita durant un curt període, el rendiment d'una aplicació pot veure's afectada negativament. Un patró de disseny object pool pot resultar útil en casos com aquests.
El patró de disseny object pool crea un conjunt d'objectes que poden ser reutilitzats. Quan es necessita un nou objecte, s'extreu del conjunt. Si un objecte prèviament preparat està disponible es retorna immediatament, evitant així el cost d'instanciar-los. Si no hi ha objectes disponibles, se'n crea un de nou i s'agrega al conjunt. Quan l'objecte ha estat utilitzat i ja no es necessita, es retorna al conjunt, la qual cosa li permet ser reutilitzat de nou en el futur sense haver de repetir el procés d'instanciació, ja que aquest procés es computacionalment costós. És important tenir en compte que una vegada que un objecte s'ha utilitzat i retornat, les referències existents es tornen invàlides.
En alguns casos els recursos poden ser limitats per la cual cosa s'especifica un nombre màxim d'objectes. Si s'aconsegueix aquest nombre i se sol·licita un nou element, pot llançar-se una excepció, o es pot bloquejar el fil de treball fins que un objecte s'alliberi de nou.